2018. gada \_\_\_. augustā Rīkojums Nr. \_\_\_

Rīgā (prot. Nr. \_\_\_ \_\_\_. §)

**Par konceptuālo ziņojumu "Par Ekonomikas ministrijas lietojumā esošās ēkas kritisko stāvokli un turpmāko rīcību Ekonomikas ministrijas un tās padotībā esošo iestāžu un kapitālsabiedrību atrašanās vietu"**

1.  Konceptuāli atbalstīt konceptuālajā ziņojumā "Par Ekonomikas ministrijas lietojumā esošās ēkas kritisko stāvokli un turpmāko rīcību Ekonomikas ministrijas un tās padotībā esošo iestāžu un kapitālsabiedrību atrašanās vietu" piedāvāto:

1.1. 1.risinājumu par ēkas Brīvības ielā, 55 kritiskās situācijas novēršanu;

1.2. 3.risinājumu par Ekonomikas ministrijas iestāžu izvietošanu nekustamajā īpašumā Elizabetes ielā 2, Rīgā.

2. Finanšu ministrijai (valsts akciju sabiedrībai "Valsts nekustamie īpašumi") nodrošināt būvprojekta izstrādi ēkas Brīvības ielā 55, Rīgā fasādes atjaunošanai, Ekonomikas ministrijai sedzot izmaksas tās budžetā paredzētā finansējuma ietvaros.

3. Jautājumu par 1.risinājuma īstenošanai papildu nepieciešamo finansējumu 2019. un 2020.gadam skatīt likumprojekta "Par vidēja termiņa budžeta ietvaru 2019., 2020. un 2021.gadam" un likumprojekta "Par valsts budžetu 2019.gadam" sagatavošanas procesā, Ekonomikas ministrijai sadarbībā ar Finanšu ministriju izskatot iespēju finansējuma pārdalei valsts akciju sabiedrības "Valsts nekustamie īpašumi" valsts nekustamo īpašumu attīstības projektu ietvaros vai pārskatot valsts budžetā plānotos izdevumus, vai sagatavojot un iesniedzot priekšlikumu prioritārajam pasākumam.

4. Ņemot vērā 3.risinājuma fiskālo ietekmi uz vispārējās valdības budžeta bilanci, jautājumu par Ekonomikas ministrijas iestāžu izvietošanu nekustamajā īpašumā Elizabetes ielā 2, Rīgā, un Ekonomikas ministrijai nepieciešamo finansējumu nomas maksas, komunālo pakalpojumu, aprīkojuma iegādes un pārcelšanas izdevumu segšanai skatīt likumprojekta "Par vidēja termiņa budžeta ietvaru 2019., 2020. un 2021.gadam" un likumprojekta "Par valsts budžetu 2019.gadam" sagatavošanas procesā, ievērojot valsts budžeta finansiālās iespējas, Ekonomikas ministrijai iesniedzot priekšlikumu prioritārajam pasākumam.

5. Pēc Ekonomikas ministrijas iestāžu izvietošanas nekustamajā īpašumā Elizabetes ielā 2, Rīgā, Finanšu ministrijai (valsts akciju sabiedrībai "Valsts nekustamie īpašumi") iesniegt Ministru kabinetā lēmuma projektu par atbrīvoto nekustamo īpašumu atsavināšanu (pārdošanu izsolē).

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens